Un diplomat controversat numit reprezentant special al Chinei pentru afaceri europene. Ce a declarat despre statele baltice?
China l-a numit pe fostul său ambasador în Franța, Lu Shae, în funcția de reprezentant special pentru afaceri europene. Lu Shae, în vârstă de 60 de ani, are o reputație destul de „scandaloasă” din cauza declarațiilor sale controversate. În 2023, el a spus că fostele republici sovietice „nu au un statut efectiv în dreptul internațional” - o declarație care a provocat indignare în UE, relatează Reuters. Lu Shae a numit, de asemenea, peninsula Crimeea "istoric rusă".